**Železničná stanica Hranice na Moravě** (skoršie názvy: *Mährisch Weißkirchen*, *Hranice*) je železničná stanica v Hraniciach na adrese Nádražní 498. Leží na tratiach Česká Třebová – Přerov – Bohumín (270) a Hranice na Morave – Horní Lideč – Púchov (280). Trať 270 je pôvodná železničná trať spoločnosti c.k. privilegovanej Severnej dráhy cisára Ferdinanda (SDCF) a je súčasťou druhého koridoru.

Dejiny
------

Výstavba prebiehala od roku 1844 do roku 1847. Výstavbu trate riadil Karl Hummel. Prvý vlak stanicou prešiel 1. mája 1847. V rokoch 1960 až 1963 bola trať elektrifikovaná. Od roku 1949 nesie názov Hranice na Moravě. Výstavba II. koridoru prebiehala v rokoch 1999 až 2001 a v roku 2012 bol zavedená pravostranná prevádzka.

Prevádzka
---------

Zabezpečovacie zariadenie stanice Hranice je diaľkovo riadené z Centrálneho dispečerského pracoviska v Přerove a diaľkovo ovládaným zabezpečovacím zariadením z Hraníc.

### Vlečky

* v km 212,119 REGENA Hranice
* ČEZ Distribuce, a.s. - rozvodňa Hranice
* v km 212,025 RSPM Praha - vlečka Hranice
* TONDACH Hranice
* v km 1,799 Cement Hranice

Stanica
-------

Železničná stanica bola postavená podľa plánov architektov Karla Hummela a Ernsta Ehrenhausa podľa plánu z roku 1845. Naproti výpravnej budove bola postavená v klasicistickom slohu budova vodárne a obytný dom, ktorý bol zbúraný v roku 1938.

### Výpravná budova

3. marca 1847 bola dokončená výstavba výpravnej jednoposchodovej budovy krytej valbovou strechou. V budove sa nachádzali čakárne, dve reštaurácie, kancelárie a na poschodí boli byty. Klasicistickú budovu s trojosovým rizalitom zakončeným trojuholníkovým tympanonom, prízemie bolo členené pásovou rustikou. V roku 1870 bola budova rozšírená na obe strany zo siedmych okenných os na deväť. V období od 1895 do 1896 bolo staviteľom z Nového Jičína Jindřichom Czeikom vystavené rozšírenie a prestavba výpravnej budovy. Na oboch bokoch budovy boli rohové rizality zakončené trojuholníkovými tympanónmi, prízemie bolo vyzdobené bosážou. V roku 1939 bol vypracovaný projekt prestavby výpravnej budovy Ing. arch. Jiřím Žalmanom. Projekt bol uskutočnený až po konci 2. svetovej vojny v rokoch 1946 až 1948.

### Služby na stanici

V železničnej stanici sú cestujúcim poskytované tieto služby: medzinárodná pokladňa, vnútroštátna pokladňa (ČD), možnosť platiť v eurách, platba kartou, bezbariérové WC, výdaj In Kariet (ČD), čakáreň, ČD kuriér, úschovňa bicyklov, úschovňa batožiny a bufet. Pred stanicou je autobusové stanovisko.

Turistické trasy a cyklotrasy začínajúce pri stanici:

* modrá turistická značka smer Lipník nad Bečvou
* červená turistická značka smer Potštát
* žltá turistická značka vedie na Masarykovo náměstí k turistickým značkám  a  a ďalej pokračuje na Zbrašov
* cyklotrasa 6139A, ktorá sa napája na cyklotrasy 6139, 6058 a ďalšie napr.  cyklocesta Bečva.

Galéria
-------

* Pohľad na nástupištia v apríli 2015Pohľad na nástupištia v apríli 2015
* Interiér stanice v auguste 2017Interiér stanice v auguste 2017
* Názov staniceNázov stanice
* Staničný bufet v auguste 2017Staničný bufet v auguste 2017
* Vlak so sovietskymi raketami vo februári 1988Vlak so sovietskymi raketami vo februári 1988

Referencie
----------

1. 1 2 3 4  KREJČIŘÍK, Mojmír. *Česká nádraží (Architektura a stavební vývoj) I. díl*. Litoměřice : [s.n.], 2003. ISBN 80-902706-7-0. S. 77–81. (čeština)
2. 1 2  KRÁLIK, Milan. *Hranicemi projel před 170 lety první vlak* [online]. Muzeum a galerie Hranice, [cit. 2017-07-18]. Dostupné online.
3. ↑   *Od nového jízdního řádu (9. 12. 2012) zavádí SŽDC na trati Břeclav – Přerov – Bohumín pravostranný provoz* [online]. Správa železniční dopravní cesty, [cit. 2017-06-21]. Dostupné online.
4. ↑  POLACH, Vlastimil. *Centrální dispečerské pracoviště Přerov – pilotní projekt* [online]. Automa.cz, [cit. 2017-06-19]. Dostupné online.
5. 1 2 3 4 5   *Seznam vleček k 10. 1. 2017.* [online]. Drážní úřad. Dostupné online. [nefunkčný odkaz]
6. ↑   *Vše o stanici | České dráhy* [online]. České dráhy, [cit. 2017-07-18]. Dostupné online.
7. ↑  KRÁL, David. *Chátrající nádraží v Hranicích čekají změny, začne se s místy na parkování* [online]. Hranický deník, 2016-02-01, [cit. 2017-07-18]. Dostupné online.
8. ↑   *Turistické stezky* [online]. Městské Informační Centrum města Hranice, [cit. 2017-07-18]. Dostupné online. Archivované 2017-09-17 z originálu.
9. ↑   *Cyklotrasy* [online]. Městské Informační Centrum města Hranice, [cit. 2017-07-18]. Dostupné online. Archivované 2017-07-07 z originálu.
10. ↑   *Hranice na Moravě* [online]. mapy.cz, [cit. 2017-07-18]. Dostupné online.

Projekt
-------

Commons
* Spolupracuj na Commons Commons ponúka multimediálne súbory na tému **Železničná stanica Hranice na Moravě**

Zdroj
-----

*Tento článok je čiastočný alebo úplný preklad článku Hranice na Moravě (nádraží) na českej Wikipédii.*